Алесь Бяляцкі адзначыў, што гэта сьведчыць пра абразьлівыя адносіны дзяржчыноўнікаў да заснавальнікаў грамадзкай арганізацыі, да людзей, якія думаюць, гавораць і карыстаюцца беларускай мовай у паўсядзённым жыцьці: "Гэтыя дакументы Мінюсту я расцэньваю як пагарду да беларускай мовы, да мяне асабіста, як да яе носьбіту, да маіх сяброў. Я адзначаю падкрэсьленае нежаданьне чыноўнікаў Мінюсту ўжываць беларускую мову ў перапісцы, хаця элементарныя правілы моўных стасункаў грамадзянаў і чыноўнікаў як раз базуюцца на тым, што адказ павінен рыхтавацца на мове звароту грамадзянаў".